# PATVIRTINTA

Tauragės rajono vietos veiklos grupės valdybos protokolu

2024-11-29 Nr. 2024/1

# LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINĖS PRIEMONĖS „SUMANIEJI KAIMAI“ PROJEKTINIŲ PARAIŠKŲ KONKURSO NUOSTATAI

1. **BENDROSIOS NUOSTATOS**
2. Šie nuostatai nustato Tauragės rajono vietos veiklos grupės Sumanių kaimų strategijos paraiškų konkurso (toliau - Konkursas) organizavimo ir vykdymo tvarką.
3. Konkursas organizuojamas rengiantis teikti paraišką Sumanių Kaimų Strategijai (toliau - SKS), projekto pareiškėjas – Tauragės rajono vietos veiklos grupė (toliau – VVG).

# KONKURSO TIKSLAS

1. Konkurso organizavimo tikslas - atrinkti vietos projektų vykdytojų paraiškas, pagal kurias bus rengiama SKS.

# KONKURSO ORGANIZAVIMO TVARKA

1. Vietos projektų, kurie bus įgyvendinami kartu su Sumanių kaimų strategija, atrankos konkursas vyks nuo 2025 m. vasario 18 d. iki 2025 m. kovo 21 d. šiais etapais:
   1. Paraiškų ir verslo plano teikimas Tauragės rajono vietos veiklos grupei iki 2025 m. kovo 21 d.
   2. Paraiškų vertinimas nuo 2025 m. kovo 21 d. iki 2025 m. balandžio 1 d.
   3. Strategijos rengimas ir teikimas nuo 2025 m. balandžio 1 d. iki 2025 m. balandžio 30 d.
2. Konkurso dalyviai projektus rengia vadovaudamiesi Lietuvos Respublikos žemės ūkio ministro 2023 m. gruodžio 12 d. įsakymu Nr. 3D-841 „Dėl Lietuvos žemės ūkio ir kaimo plėtros 2023– 2027 metų strateginio plano intervencinės priemonės „Sumanieji kaimai“ įgyvendinimo taisyklių patvirtinimo“ ir Lietuvos Respublikos žemės ūkio ministro 2022 m. liepos 7 d. įsakymu Nr. 3D-428 „Dėl sumanių kaimų projektų įgyvendinimo gairių patvirtinimo“. Atsiradus pakeitimams projektų vykdytojai vadovaujasi aktualia taisyklių ir formų redakcija.

# DALYVAVIMO KONKURSE SĄLYGOS

1. Konkurse kviečiamos dalyvauti nevyriausybinės organizacijos, savivaldybių ir verslo (įskaitant žemės ūkio verslą) sektorių atstovai. Paramą projektui gali gauti projektų vykdytojas:
   1. fiziniai asmenys, ne jaunesni kaip 18 metų amžiaus;
   2. viešieji ir privatūs juridiniai asmenys, iš jų ir užsiimantys žemės ūkio, maisto produktų gamyba ir (arba) perdirbimu ir (arba) rinkodara, atitinkantys MVĮ keliamus reikalavimus, nurodytus Smulkiojo ir vidutinio verslo plėtros įstatyme;
   3. savivaldybių administracijos, savivaldybių tarybų įsteigti juridiniai asmenys;
   4. mokslo ir mokymo įstaigos;
   5. fiziniai asmenys, užsiimantys žemės ūkio, maisto produktų gamyba ir (arba) perdirbimu ir (arba) rinkodara, savo vardu įregistravę ūkininko ūkį ir valdą.
2. Projektų vykdytojų partneriai gali būti asmenys / subjektai, išvardyti Taisyklių 24 punkte ir atitinkantys tinkamumo sąlygas ir reikalavimus projekto vykdytojui ir partneriui, nurodytus Taisyklių 55 ir 56 punktuose.
3. Konkurso dalyviu tampama pateikus atitinkamą dalyvio paraišką nurodytą 5 punkte.
4. Dalyvių paraiškos teikiamos el. paštu [tauragesvvg@gmail.com](mailto:tauragesvvg@gmail.com%20) **iki 2025 m. kovo 21 d**.
5. Konkurso dalyviai sutinka, kad jų duomenys būtų viešai skelbiami projekto atrankos, įgyvendinimo ir viešinimo tikslais, renginių metu būtų daromos nuotraukos, filmuota medžiaga, vaizdo ir garso įrašai, kurie bus naudojami projekto viešinimui.

# KVIETIMO DOKUMENTAI

|  |  |
| --- | --- |
| **iki 85 proc.** tinkamų finansuoti išlaidų, kai projektas yra viešųjų, socialinių paslaugų, viešųjų paslaugų perdavimo projektas, įskaitant socialinio verslo ir bendruomeninio verslo projektus | Paraiška  Verslo plano forma (NVO) Jungtinės veiklos sutartis |
| **iki 80 proc.** tinkamų finansuoti išlaidų, kai projektas yra veiklos. Veiklos projektu laikomas toks projektas, kurio galutinis rezultatas pats savaime nėra materialusis turtas.  Esmė yra pats projektas, o ne nuolatinė veikla | Paraiška  Jungtinės veiklos sutartis |
| **iki 65 proc.** tinkamų finansuoti išlaidų, kai projektas yra  privataus verslo pobūdžio ir jį teikia juridinis arba fizinis asmuo, kaip nurodyta Taisyklių 62 ir 63 punktuose | Paraiška  Verslo plano forma (verslui) Jungtinės veiklos sutartis |
| **iki 40 proc.** tinkamų finansuoti išlaidų, kai projektas yra viešosios naudos (ne pelno) projektas, kuriuo kuriamas arba didinamas viešųjų paslaugų ir infrastruktūros prieinamumas vietos bendruomenei. Investicijos į viešąją infrastruktūrą (privažiavimų, viešųjų erdvių kūrimo ir (ar) jų pritaikymo  negalią turintiems asmenims ir pan.) negali būti vienintelis projekto objektas / tikslas | Paraiška  Jungtinės veiklos sutartis |

1. **ATRANKOS KRITERIJAI**
2. Projektų, kurie pretenduoja būti įgyvendinti pagal SKS, nustatymo konkurso atrankos kriterijai:
   1. Atrankos kriterijai **ne pelno** projektams:

|  |  |  |
| --- | --- | --- |
| Eil. Nr. | ***Ne pelno*** *projektų atrankos kriterijai* | *Didžiausias*  *galimas surinkti balų skaičius* |
| 1. | Įgyvendinant projektą bus siekiama socialinių ir (arba) viešųjų paslaugų prieinamumo skaitmeninimo ir (arba) IT panaudojimo | 20 |
| 2. | Projektui įgyvendinti pasitelkiami papildomi ekonominiai ir (arba) intelektiniai ištekliai (juridinio asmens (išskyrus biudžetines įstaigas)  piniginės lėšos, pastatai, įrenginiai, transporto priemonės ir pan.) ir (arba) intelektinis kapitalas) | 10 |
| 3. | Projekto veiklose (kaip paslaugos teikėjas) dalyvauja mokslo ir (arba) mokymo įstaiga, kuri turimomis mokslo žiniomis ir kompetencijomis, prisideda prie projekto veiklų ir (arba) pasiūlo konkrečius, praktinius problemų, iššūkių sprendimo modelius ar būdus | 10 |
| 4. | Projekto vykdytojas Strategijos pateikimo dieną yra jaunas žmogus iki 29  metų (įskaitytinai) ir (arba) Strategija skirta kurti ar plėtoti paslaugas jaunimui iki 29 metų (įskaitytinai) | 10 |
| 5. | Projekto vykdytojo vadovas, pirmininkas (prezidentas), arba projekto vykdytojo įdarbintas darbuotojas yra jaunas žmogus iki 29 metų (įskaitytinai) | 10 |
| 6. | Projekto veiklomis bus kuriamos arba plėtojamos viešosios paslaugos, pvz., kuriamos viešosios paslaugos ekonominės veiklos vykdytojams  (verslo subjektams ir (ar) nevyriausybinėms organizacijoms), sukuriant ar modernizuojant tokių viešųjų paslaugų naudojamą viešąją infrastruktūrą | 10 |
| 7. | Projekto vykdytojas įgyvendina projektą (100 proc. šio vykdytojo investicijų) aplinkosaugos srityje (aplinkos kokybė ir gamtos ištekliai ir (arba) kraštovaizdžio ir biologinės įvairovės apsauga ir (arba) žiedinė ekonomika ir (arba) aplinkos apsauga, klimato kaita ir kt.) | 30 |
|  | ***Didžiausia galima balų suma*** | **100** |
|  | ***Privalomas mažiausias balų skaičius*** | **60** |

* 1. Atrankos kriterijai **pelno** projektams:

|  |  |  |
| --- | --- | --- |
| Eil. Nr. | ***Pelno*** *projektų atrankos kriterijai* |  |
| 1. | Įgyvendinant projektą bus sudaromos sąlygos skatinti kaimo gyventojų verslo iniciatyvas, didinti kaimo gyventojų užimtumą diegiant skaitmeninius sprendimus ir (arba) IT technologijas | 20 |
| 2. | Įgyvendinant projektą bus sudaromos sąlygos skatinti kaimo  bendruomenių verslo iniciatyvas, didinti kaimo gyventojų užimtumą diegiant skaitmeninius sprendimus ir (arba) IT technologijas | 30 |
| 3. | Projektui įgyvendinti pasitelkiami papildomi ekonominiai ir (arba) intelektiniai ištekliai (fizinio arba juridinio asmens (išskyrus biudžetines įstaigas) piniginės lėšos, pastatai, įrenginiai, transporto priemonės ir pan.) ir (arba) intelektinis kapitalas) | 10 |
| 4. | Projekto veiklose (kaip paslaugos teikėjas) dalyvauja mokslo ir (arba) mokymo įstaiga, kuri turimomis mokslo žiniomis ir kompetencijomis, prisideda prie projekto veiklų ir (arba) pasiūlo konkrečius, praktinius problemų, iššūkių sprendimo modelius ar būdus | 15 |
| 5. | Projekto vykdytojas Strategijos pateikimo dieną yra jaunas žmogus iki 29  metų (įskaitytinai) ir (arba) Strategija skirta kurti ar plėtoti paslaugas jaunimui iki 29 metų (įskaitytinai) | 5 |
| 6. | Projekto vykdytojas įgyvendina projektą (100 proc. šio vykdytojo  investicijų) aplinkosaugos srityje (aplinkos kokybė ir gamtos ištekliai ir (arba) kraštovaizdžio ir biologinės įvairovės apsauga ir (arba) žiedinė ekonomika ir (arba) aplinkos apsauga, klimato kaita ir kt.) | 25 |
| 7. | Įgyvendinus projektą numatoma sukurti darbo vietą | 5 |
|  | ***Didžiausia galima balų suma*** | **100** |
|  | ***Privalomas mažiausias balų skaičius*** | **60** |

# IV. VIETOS PROJEKTŲ PARAIŠKŲ VERTINIMAS

1. Sumanių kaimų projektų paraiškos bus vertinamos pagal atrankos kriterijus. Daugiausiai balų surinkusios paraiškos bus paskelbtos iki 2025 m. balandžio 1 d. internetinėje svetainėje [www.tauragesvvg.lt](http://www.tauragesvvg.lt). Paraiškos neatitikusios SKS temos nebus vertinamos.